ᱜᱩᱱᱩᱝ ᱢᱩᱞᱩ ᱡᱟᱹᱛᱤᱭᱟᱹᱨᱤ ᱵᱟᱜᱟᱱ

ᱜᱩᱱᱩᱱ ᱢᱩᱞᱩ ᱡᱟᱹᱛᱤᱭᱟᱹᱨᱤ ᱵᱟᱜᱟᱱ ᱫᱚ ᱢᱤᱨᱤ ᱰᱤᱵᱤᱡᱚᱱ, ᱥᱟᱨᱟᱣᱟᱠ, ᱢᱟᱞᱮᱥᱤᱭᱟ ᱨᱮ ᱢᱮᱱᱟᱜ ᱢᱤᱫ ᱡᱟᱹᱛᱤᱭᱟᱹᱨᱤ ᱵᱟᱜᱟᱱ ᱠᱟᱱᱟ ᱾ ᱱᱚᱣᱟ ᱫᱚ ᱭᱩᱱᱮᱥᱠᱳ ᱡᱮᱜᱮᱛ ᱦᱮᱨᱤᱴᱮᱡᱽ ᱴᱷᱟᱶ ᱠᱟᱱᱟ ᱾ ᱡᱟᱦᱟᱸ ᱨᱮ ᱵᱩᱨᱩ ᱮᱠᱣᱮᱴᱚᱨᱤᱭᱟᱞ ᱫᱟᱜᱵᱤᱨ ᱥᱟᱡᱟᱣ ᱨᱮ ᱜᱷᱚᱸᱜᱚᱨ ᱟᱨ ᱠᱟᱨᱥᱴ ᱥᱴᱨᱚᱠᱪᱟᱨ ᱥᱮᱞᱮᱫ ᱢᱮᱱᱟᱜᱼᱟ ᱾ ᱱᱚᱣᱟ ᱵᱟᱜᱟᱱ ᱫᱚ ᱟᱡᱟᱜ ᱜᱷᱚᱸᱜᱚᱨ ᱟᱨ ᱱᱚᱣᱟ ᱠᱚ ᱟᱨ ᱱᱚᱣᱟ ᱠᱚ ᱨᱮᱱᱟᱜ ᱥᱩᱨ ᱥᱩᱯᱩᱨ ᱫᱟᱜ ᱵᱤᱨ ᱠᱚ ᱵᱟᱰᱟᱭ ᱞᱟᱹᱜᱤᱫ ᱪᱟᱪᱞᱟᱣ ᱠᱚ ᱞᱟᱹᱜᱤᱫ ᱧᱩᱛᱩᱢᱟᱱ ᱠᱟᱱᱟ, ᱡᱟᱦᱟᱸ ᱫᱚ ᱑᱙᱗᱗-᱑᱙᱗᱘ ᱥᱮᱨᱢᱟ ᱨᱮ ᱨᱚᱭᱮᱞ ᱡᱤᱜᱽᱨᱟᱯᱷᱤᱠᱟᱞ ᱥᱳᱥᱟᱭᱴᱤ ᱤᱥᱯᱮᱰᱤᱥᱚᱱ ᱦᱚᱛᱮᱛᱮ ᱦᱩᱭ ᱞᱮᱱᱟ, ᱡᱟᱦᱟᱸ ᱨᱮ ᱑᱕ ᱪᱟᱸᱫᱚ ᱞᱟᱹᱜᱤᱫ ᱛᱮ ᱑᱐᱐ ᱠᱷᱚᱱ ᱵᱟᱹᱲᱛᱤ ᱥᱟᱬᱮᱥᱤᱭᱟᱹ ᱠᱚ ᱥᱮᱞᱮᱫ ᱞᱮᱱᱟ ᱛᱟᱦᱮᱸᱫ ᱾ ᱱᱚᱣᱟ ᱫᱚ ᱒᱐ ᱠᱷᱚᱱ ᱵᱟᱹᱲᱛᱤ ᱠᱟᱹᱢᱤᱦᱚᱨᱟ ᱨᱮᱱᱟᱜ ᱛᱷᱚᱠ ᱮ ᱮᱦᱚᱵ ᱠᱮᱫᱼᱟ ᱡᱟᱦᱟᱸ ᱫᱚ ᱱᱤᱛᱚᱜ ᱢᱩᱞᱩ ᱜᱟᱰᱟ ᱯᱨᱚᱡᱮᱠᱴ ᱧᱩᱛᱩᱢ ᱛᱮ ᱵᱟᱰᱟᱭᱚᱜ ᱠᱟᱱᱟ ᱾

ᱡᱟᱹᱛᱤᱭᱟᱹᱨᱤ ᱵᱟᱜᱟᱱ ᱨᱮᱱᱟᱜ ᱧᱩᱛᱩᱢ ᱫᱚ ᱥᱟᱨᱟᱣᱟᱠ ᱨᱮᱱᱟᱜ ᱫᱚᱥᱟᱨ ᱟᱹᱰᱤ ᱩᱥᱩᱞ ᱵᱩᱨᱩ ᱢᱟᱣᱩᱱᱴ ᱢᱩᱞᱩ ᱨᱮᱱᱟᱜ ᱧᱩᱛᱩᱢ ᱠᱷᱚᱱ ᱦᱮᱡ ᱟᱠᱟᱱᱟ ᱾

ᱱᱟᱜᱟᱢ
᱑᱕ ᱪᱟᱸᱫᱚ ᱫᱷᱟᱹᱨᱤᱡ ᱪᱟᱪᱞᱟᱣ ᱦᱩᱭ ᱞᱮᱱᱟ ᱟᱨ ᱜᱷᱚᱸᱜᱚᱨ ᱨᱮᱱᱟᱜ ᱕᱐ ᱠᱤᱞᱚᱢᱤᱴᱚᱨ ᱫᱷᱟᱹᱨᱤᱡ ᱪᱟᱪᱞᱟᱣ ᱦᱩᱭ ᱞᱮᱱᱟ ᱾ ᱩᱱ ᱚᱠᱛᱚ ᱨᱮ ᱢᱩᱞᱩ ᱨᱮ ᱚᱠᱚᱭ ᱩᱰᱟᱹᱱ ᱰᱟᱹᱦᱤ ᱟᱨ ᱚᱠᱚᱭ ᱵᱚᱞᱚᱱ ᱰᱟᱦᱟᱨ ᱵᱟᱭ ᱛᱟᱦᱮᱸ ᱠᱟᱱᱟ ᱾ 

ᱰᱤᱥᱮᱢᱵᱚᱨ ᱑᱙᱘᱐ ᱨᱮ, ᱢᱤᱫᱴᱟᱹᱝ ᱟᱨ ᱵᱨᱤᱴᱤᱥ ᱠᱟᱹᱢᱤᱦᱚᱨᱟ ᱫᱚ ᱢᱩᱞᱩ ᱜᱷᱚᱸᱜᱚᱨ ᱨᱮ ᱔ ᱪᱟᱸᱫᱚ ᱞᱟᱹᱜᱤᱫ ᱛᱮ ᱥᱮᱱ ᱞᱮᱱᱟ ᱾ ᱱᱤᱭᱟᱹ ᱠᱟᱹᱢᱤᱦᱚᱨᱟ ᱨᱮ ᱥᱟᱨᱟᱣᱟᱠ ᱪᱮᱢᱵᱚᱨ ᱨᱮᱱᱟᱜ ᱧᱟᱢ ᱦᱩᱭ ᱞᱮᱱᱟ ᱾ ᱑᱙᱘᱔ ᱥᱟᱞᱮ ᱨᱮ, ᱜᱩᱱᱩᱝ ᱢᱩᱞᱩ ᱫᱚ ᱮᱥᱤᱭᱟᱱ ᱦᱮᱨᱤᱴᱮᱡᱽ ᱯᱟᱨᱠ ᱞᱮᱠᱟᱛᱮ ᱠᱚ ᱧᱩᱛᱩᱢ ᱠᱮᱫᱼᱟ ᱾ ᱟᱨ ᱑᱙᱘᱕ ᱥᱟᱞᱮ ᱨᱮ, ᱵᱟᱜᱟᱱ ᱫᱚ ᱥᱚᱨᱠᱟᱨᱤ ᱞᱮᱠᱟᱛᱮ ᱫᱤᱥᱩᱣᱟᱹ ᱞᱟᱹᱜᱤᱫ ᱠᱚ ᱵᱮᱨᱮᱫ ᱞᱮᱫᱼᱟ ᱾ ᱒᱐᱐᱐ ᱥᱮᱨᱢᱟ ᱨᱮ, ᱜᱩᱱᱩᱝ ᱢᱩᱞᱩ ᱡᱟᱹᱛᱤᱭᱟᱹᱨᱤ ᱵᱟᱜᱟᱱ ᱫᱚ ᱭᱩᱱᱮᱥᱠᱳ ᱦᱚᱛᱮᱛᱮ ᱡᱮᱜᱮᱛ ᱦᱮᱨᱤᱴᱮᱡᱽ ᱴᱚᱴᱷᱟ ᱢᱮᱱᱛᱮ ᱠᱚ ᱵᱟᱰᱟᱭ ᱠᱮᱫᱼᱟ ᱾

ᱚᱛᱱᱚᱜ
ᱵᱟᱜᱟᱱ ᱨᱮ ᱯᱮᱭᱟ ᱵᱩᱨᱩ ᱢᱮᱱᱟᱜᱼᱟ: ᱢᱩᱞᱩ ᱵᱩᱨᱩ (᱒,᱓᱗᱖ ᱢᱤᱴᱚᱨ), ᱟᱯᱤ ᱵᱩᱨᱩ (᱑,᱗᱕᱐ ᱢᱤᱴᱚᱨ) ᱟᱨ ᱵᱚᱱᱟᱨᱚᱛ ᱵᱩᱨᱩ (᱑,᱘᱕᱘ ᱢᱤᱴᱚᱨ) ᱾ ᱢᱩᱞᱩ ᱵᱩᱨᱩ ᱫᱚ ᱢᱤᱫᱴᱟᱹᱝ ᱵᱚᱞᱩᱣᱟ ᱫᱷᱤᱨᱤ ᱨᱮᱱᱟᱜ ᱵᱩᱨᱩ ᱠᱟᱱᱟ ᱾ ᱢᱮᱱᱠᱷᱟᱱ ᱟᱯᱤ ᱵᱩᱨᱩ ᱟᱨ ᱵᱮᱱᱟᱨᱟᱴ ᱵᱩᱨᱩ ᱫᱚ ᱪᱩᱱᱟ ᱫᱷᱤᱨᱤ ᱨᱮᱱᱟᱜ ᱵᱩᱨᱩ ᱠᱟᱱᱟ ᱾ ᱡᱟᱹᱛᱤᱭᱟᱹᱨᱤ ᱵᱟᱜᱟᱱ ᱨᱮ ᱯᱮᱭᱟ ᱧᱩᱛᱩᱢᱟᱱ ᱜᱷᱚᱸᱜᱚᱨ ᱦᱚᱸ ᱢᱮᱱᱟᱜᱼᱟ: ᱥᱟᱨᱟᱣᱟᱠ ᱪᱮᱢᱵᱟᱨ, ᱰᱤᱨ ᱜᱷᱚᱸᱜᱚᱨ ᱟᱨ ᱠᱞᱤᱭᱟᱨᱣᱟᱴᱚᱨ ᱜᱷᱚᱸᱜᱚᱨ (ᱮᱛᱚᱢ ᱥᱟᱢᱟᱝ ᱮᱥᱤᱭᱟ ᱨᱮᱱᱟᱜ ᱡᱚᱛᱚ ᱠᱷᱚᱱ ᱡᱤᱞᱤᱧ ᱜᱷᱚᱸᱜᱚᱨ ᱵᱟᱜᱟᱱ ᱥᱤᱥᱴᱤᱢ) ᱾ ᱥᱟᱨᱟᱣᱟᱠ ᱪᱮᱢᱵᱟᱨ ᱫᱚ ᱡᱮᱜᱮᱛ ᱨᱮᱱᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱚᱛᱱᱚᱜ ᱪᱮᱢᱵᱚᱨ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ, ᱡᱟᱦᱟᱸ ᱫᱚ ᱗᱐᱐ ᱢᱤᱴᱚᱨ (᱒,᱓᱐᱐ ᱯᱷᱤᱴ) ᱡᱤᱞᱤᱧ, ᱓᱙᱖ ᱢᱤᱴᱚᱨ (᱑,᱒᱙᱙ ᱯᱷᱤᱴ) ᱚᱥᱟᱨ ᱟᱨ ᱠᱚᱢ ᱠᱷᱚᱱ ᱠᱚᱢ ᱗᱐ ᱢᱤᱴᱚᱨ (᱒᱓᱐ ᱯᱷᱤᱴ) ᱩᱥᱩᱞ ᱢᱮᱱᱟᱜᱼᱟ ᱾ ᱰᱤᱨ ᱜᱷᱚᱸᱜᱚᱨ ᱫᱚ ᱡᱮᱜᱮᱛ ᱨᱮᱱᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱜᱷᱚᱸᱜᱚᱨ ᱠᱚ ᱢᱩᱫᱽ ᱨᱮ ᱢᱤᱫᱴᱟᱹᱝ ᱠᱟᱱᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

 Sarawak Forestry | ᱢᱩᱞᱩ ᱡᱟᱹᱛᱤᱭᱟᱹᱨᱤ ᱵᱟᱜᱟᱱ 
 ᱜᱩᱱᱩᱝ ᱢᱩᱞᱩ ᱡᱟᱹᱛᱤᱭᱟᱹᱨᱤ ᱵᱟᱜᱟᱱ UNESCO collection on Google Arts and Culture
 Mulu Caves Project

ᱛᱷᱚᱠ:ᱥᱟᱨᱟᱣᱟᱠ ᱨᱮᱱᱟᱜ ᱡᱟᱹᱛᱤᱭᱟᱹᱨᱤ ᱵᱟᱜᱟᱱ ᱠᱚ